

ALŪKSNES NOVADA PAŠVALDĪBAS DOME

**SOCIĀLĀ, IZGLĪTĪBAS UN KULTŪRAS**

**KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

Alūksnē

**ĀRKĀRTAS SĒDES PROTOKOLS**

2024. gada 8. martā Nr. 3

Atklāta ārkārtas sēde sasaukta un sākta plkst.13.00, Dārza ielā 11, Alūksnē, Alūksnes novadā zālē 1.stāvā, sēde slēgta plkst.13.50

Sēdi vada Sociālās, izglītības un kultūraskomitejas priekšsēdētāja Līga LANGRATE

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās komitejas locekļi:

Dzintars ADLERS - līdz plkst.13.40

Arturs DUKULIS

Aivars FOMINS

Artūrs GRĪNBERGS

Maruta KAULIŅA

Līga LANGRATE

Ilze LĪVIŅA

Jānis SADOVŅIKOVS

Sēdē piedalās interesenti:

Ingus BERKULIS, Aivita LIZDIKA, Sanita SPUDIŅA, Druvis TOMSONS, Reinis VĀRTUKAPTEINIS

L.LANGRATE atklāj komitejas ārkārtas sēdi (pielikumā izsludinātā sēdes darba kārtība uz 1 lapas).

Darba kārtība:

1. Informācija par Latvijas Pašvaldību savienības informatīvo ziņojumu “Par slimnīcu tīkla attīstību”.
2. **Informācija par Latvijas Pašvaldību savienības informatīvo ziņojumu “Par slimnīcu tīkla attīstību”**

L.LANGRATE informē, ka pašvaldība ir saņēmusi Veselības ministrijas sagatavoto ziņojumu “Par slimnīcu tīkla attīstību”, un līdz 11.martam ir jāsniedz pašvaldības viedoklis. Norāda, ka ir sagatavojusi priekšlikumus par ziņojumu un, ja diskusijas rezultātā deputāti vienosies par kādu papildinājumu, to varēs iekļaut pašvaldības viedoklī. Informē, ka ir pievienojusi arī biedrības “Alūksnes nevalstisko organizāciju atbalsta centrs” vēstuli par atbalstu Alūksnes slimnīcas traumatoloģijas nodaļai. Informē, ka slimnīcu tīkla attīstībā tiek paredzēts papildu finansējums veselības nozarei gan administratīvo izdevumu atbalstam, gan citiem ar veselību saistītiem izdevumiem, kā arī tiek stiprināta uzraudzības kapacitāte. Norāda, ka ne tik labs piedāvājums ir Alūksnes slimnīcai turpmāk strādāt tikai dienas traumatoloģijas režīmā.

M.KAULIŅA informē par plānu veidot slimnīcu vadības centrus, reģionālo slimnīcu pārņemšanu Veselības ministrijas pārvaldībā, vispārējo digitalizāciju, uzņemšanas nodaļas stiprināšanu, tarifu izmaiņām un obligāto veselības apdrošināšanu.

L.LANGRATE iepazīstina ar saviem iesniegtajiem priekšlikumiem par informatīvo ziņojumu (pielikumā uz 2 lapām).

*Notiek diskusija, kurā piedalās A.DUKULIS, M.KAULIŅA, L.LANGRATE.*

Dz.ADLERS uzskata, ka šis nav ne pirmais ne pēdējais informatīvais ziņojums par slimnīcu tīklu. Norāda, ka brīdī, kad būs runa par Alūksnes slimnīcu, katrs par to iestāsies, jo tā ir svarīga. Atgādina, ka nesen Alūksnē viesojās Veselības ministrs, kas informēja par situāciju, perspektīvām un apdraudējums Alūksnes slimnīcai netika saskatīts. Uzskata, ka ir labi, ka par to tiek runāts, bet norāda, ka par to var runāta arī savādākā formātā - tiekoties slimnīcā ar ārstiem un darba grupās.

*Dz.ADLERS pārtrauc darbu komitejā.*

*L.LANGRATE turpina iepazīstināt ar iesniegtajiem priekšlikumiem par informatīvo ziņojumu.*

I.BERKULIS informē, ka Latvijas Pašvaldību savienība katru nedēļu lūdz viedokli par normatīvajiem aktiem un ziņojumiem dažādās nozarēs. Aicina Pašvaldību savienībai ņemt vērā pašvaldību viedokļus un tos aizstāvēt. Izsaka pateicību L.LANGRATEI par šodienas komiteju. Informē, ka pirmdien tiks sniegts viedoklis Pašvaldību savienībai, ka pašvaldība un deputāti ir izskatījuši Veselības ministrijas sagatavoto ziņojumu, pieņemot to darbam un atgādinot, ka Alūksnes slimnīcai un Alūksnes novada iedzīvotājiem ir svarīgs traumatoloģijas profils, kas ir nepieciešams 24/7 un turpinās sekot līdzi tālākai attīstībai un pastāvēs par Alūksnes slimnīcu.

J.SADOVŅIKOVS norāda, ka, iepazīstoties ar saņemto ziņojumu, tajā nav saredzējis apdraudējumu Alūksnes slimnīcai. Atgādina, ka vienreiz jau Alūksnes slimnīca tika nosargāta un, ja būs nepieciešams, tā tiks nosargāta vēlreiz.

Sēdi slēdz plkst. 13.50

*Sēdes protokola parakstīšanas datums skatāms elektroniskā paraksta laika zīmogā*

Sēdi vadīja L.LANGRATE

Sēdi protokolēja E.BALANDE

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU